රෝනු සුළි කුණාටුව ශ්‍රී ලංකාවෙන් බැහැර ගමන් කිරීමෙන් පසු දැන් නිරිත දිග මෝසම ක්‍රමයෙන් ස්ථාපිත වෙමින් ඇතැයි කාලගුණ විද්‍යා දෙපාර්තමේන්තුව පවසනවා.අද දිනයේදී බස්නාහිර, වයඹ, දකුණ, මධ්‍යම සහ සබරගමුව පළාත් වල විටින් විට වැසි හෝ ගිගුරුම් සහිත වැසි ඇති විය හැකි අතර ඇතැම් ස්ථානවලට මිලිමීටර් 75ත් 100ත් අතර තද වැසි ඇති විය හැකි බවයි ඔවුන් නිකුත් කළ නිවේදනයේ දැක්වෙන්නේ.මේ අතර පැවති අයහපත් කාලගුණය හේතුවෙන් මියගිය සංඛ්‍යාව 94 දක්වා ඉහල ගොස් තිබෙනවා.